|  |  |  |  |
| --- | --- | --- | --- |
| |  |  |  | | --- | --- | --- | | **Asociación Cultural Kaleva** |  | **Jäsentiedote**  **Huhtikuu 2016** | |

**Syksyn 2016 ohjelma**

|  |  |  |  |  |  |
| --- | --- | --- | --- | --- | --- |
|  |  | | |  |  |
| **Lokakuu** | |  |  | |
| To ??.10. | | *Taide ja tapas*: Mahdollisesti FT Liisa Väisänen: Espanja Italiassa Restaurante Nuriasol, Avda de las Salinas 11, los Boliches 42, Fuengirola, klo 16 | € 5 | |
| Su 16.10. | | *Syyskauden avajaiset ”Pool party”, klo 13* | € 15 | |
| La ??.10 | | *Malagan filharmonisen orkesterin konsertti :* Teatro Cervantes klo 20 | € 30/35 | |
| ??.?? | | *Syksyn pitkä matka*: Murcia, Cartagena ja Lorca |  | |
| **Marraskuu** | |  |  | |
|  | | *Päiväretki:* Mahdollisesti Sevillan Parasol ja Italica |  | |
| To ??.11 | | *Taide ja tapas*: Mahdollisesti Miguel Cervantes Restaurante Nuriasol, Avda de las Salinas 11, los Boliches 42, Fuengirola, klo 16 | € 5 | |
| ??.11 | | *Kulinaarinen kokemus: (vaihtoehtoisesti pikkujoulun yhteydessä)* |  | |
| ??.11 | | *Malagan filharmonisen orkesterin konsertti*: Teatro Cervantes klo 20 | € 30/35 | |
| ??.11? | | *Teatro Cervantes:* baletti/ooppera | € | |
| ??.11. | | *Yleiskokous* Restaurante Nuriasol, Avda de las Salinas 11, los Boliches 42, Fuengirola, klo 17 | € | |
| **Joulukuu** | |  |  | |
| To ??.12 | | *Taide ja tapas*: ?? Restaurante Nuriasol, Avda de las Salinas 11, los Boliches 42, Fuengirola, klo 16 | 5 | |
| ??.12. | | Kulinaarinen kokemus cum pikkujoulu |  | |
| La | | OFM: joulukonsertti | € | |
| Avoin | | *Teatro Cervantes:* baletti/ooppera | € | |

**Hyvä Jäsen**

Kevätkausi on viime lauantaisen konsertin myötä saatettu kunniakkaasti päätökseen. Kiitokset jäsenille runsaasta osanotosta. Kiitokset myös siitä, että hallitus on saanut palautetta ja jäsenistön ehdotuksia niin matkojen kuin kulinaaristen kokemustenkin suhteen. Toivottavasti tämä aloitteellisuus jatkuu.

Syksyllä jatkamme vanhaan tapaan musiikin, matkojen, retkien, hyvän ruuan ja taide ja tapas -tapahtumien merkeissä. Syksyn lopullinen ohjelma vahvistuu vasta kesän ja alkusyksyn kuluessa. Sunnuntaina 16. lokakuuta jäsenet ovat perheineen ja ystävineen tervetulleita aloittamaan syyskautta pool partyn merkeissä.

Syksyn ja myös ensi kevään pitkien matkojen kohteet ja ohjelma on jo tiedossa. Tässä jäsentiedotteessa ja erillisessä viestissä on niistä enemmän.

Hyvää kesää

**Yleiskokous**

Yleiskokouksen jo aikaisemmin vahvistaman sääntömuutoksen turvin kevään varsinainen yleiskokous pidettiin vasta maaliskuussa. Sääntöjen mukaisesti kokouksessa vahvistettiin vuoden 2016 toimintasuunnitelma sekä talousarvio ja käsiteltiin vuoden 2015 tilinpäätös, jonka uusi kirjanpitäjämme Elina Mäkelä sai valmiiksi hyvin lyhyessä ajassa ja ammattitaitoisesti. Hallitukselle myönnettiin tilintarkastajan puoltama tili- ja vastuuvapaus.

Syksyn ylimääräinen yleiskokous siirsi hallituksen täydentämisen varsinaiselle yleiskokoukselle, koska syksyllä ei ollut ehdokkaita. Kokous valitsi uusiksi hallituksen jäseniksi Anneli Pekkalan ja Yrjö Risusen.

**Hallituksen työnjako**

Kalevan puheenjohtajana jatkaa edelleen Hannu Vuori ja varapuheenjohtajana Annukka Salonen. Auli Melonin pyydettyä terveydellisistä syistä vapautusta sihteerin tehtävistä, hallitus valitsi hänen tilalleen Arja Kolehmaisen. Arja vastaa myös tulevista kulinaarisista kokemuksista. Hallituksen uusista jäsenistä Anneli Pekkala järjestää yhdessä Annukan kanssa konserttimatkoja. Yrjö Risunen ottaa vastuulleen taide ja tapas -tapahtumat. Annukka jatkaa retkien ja Hannu pitkien matkojen järjestäjänä.

**Päivystys**

Päivystykset jatkuvat syksyllä totuttuun tapaan keskiviikkoisin klo 14-16 Hemingwayn kirjakaupassa C/Maestra Concepcíon Guidet 6, Los Boliches. Joku hallituksen jäsen on paikalla ottamassa vastaan ilmoittautumisia niin tilaisuuksiin kuin Kalevan jäseneksikin sekä kertomassa vuoden ohjelmasta. Syksyn ensimmäinen päivystys on todennäköisesti 28.09.

**Jäsenmaksut**

Jäsenmaksut ovat Kalevan tärkein tulolähde, jolla rahoitetaan mm. tiedotustoimintaa. Sääntöjen mukaan kuluvan vuoden jäsenmaksu tulisi maksaa helmikuun loppuun mennessä. Vuoden 2016 jäsenmaksu on € 25. Viime jäsenkirjeessä oli ainaisjäsenen maksussa virhe; oikea summa on € 200. Koska maaliskuun loppuun mennessä jäsenmaksunsa oli maksanut vain noin puolet jäsenistä, jäsensihteerimme Raija Peisa-Ruiz muistutti puuttuvista jäsenmaksuista.

**Taide ja tapas**

Taide ja tapas -tapahtumien aiheita eikä päivämääriä ei ole vielä lyöty kaikilta osin lukkoon. Alustavasti on ajateltu omistaa yksi tilaisuus Cervantesille, vaikka Jyrki Lappi-Seppälä jo kertoikin Don Quijotesta ja sen kääntämisestä. Cervantes teki kuitenkin muutakin kuin kirjoitti Don Quijoten, joten hänen kuolemansa 400-vuotispäivää kannattaa muistaa.

Toisen taide ja tapas -tapahtuman aiheena tulee olemaan. Espanjan ja Italian historialliset yhteydet. Vierailevana puhujana tulee olemaan filosofian tohtori Liisa Väisänen, erittäin hyvä Italian asiantuntija ja pätevä matkaopas. Hänen esityksensä nostattaa toivottavasti kuulijoilla veden kielelle odottamaan kevään Sisilian matkaa.

**Kulinaarinen kokemus**

Syksyllä järjestetään yksi kulinaarinen kokemus, mahdollisesti Kalevan pikkujouluun yhdistettynä. Metsästämme hyvätasoista baskilaista tai katalonialaista ravintolaa. Jäsenten vihjeet otetaan kiitollisuudella vastaan.

**Musiikkitarjonta**

**Málagan filharmoninen orkesteri**

Orkesteri julkistaa syksyn ohjelmistonsa vasta kesän aikana. Konserttimestarimme valitsevat siitä parhaat palat. Syksyn ensimmäinen jäsentiedote sekä nettisivut kertovat heidän valinnoistaan.

Ohjelmaan yritetään saada myös oopperoita ja baletteja, mutta niistäkään ei ole vielä tietoja.

Vanhaan tapaan konsertti ja kuljetus tulevat maksamaan näsenille 30 € ja vierailijoille 40 €. Ilmoittautumiset netissä ja Kalevan päivystyksessä klo 14-16, Bookshop Hemingwayssä.

**Murcia 3-6.11.2016**

**Kartagoa, Roomaa ja viinejä**

Syksyn pitkä matka suuntautuu jäsenistön tekemästä aloitteesta kalevalaisille ehkä hiukan vieraampaan Espanjan osaan eli Murcian autonomiselle alueelle. Se on kuitenkin kulttuurisesti ja maisemallisesti erittäin rikasta aluetta. Monet meistä ovat Suomen matkalla ajaneet alueen läpi ja muistavat ehkä Lorcan linnan ali johtavan tunnelin. Nyt pysähdymme lounastamaan linnassa olevaan paradoriin. Murcian alueen maanviljelyksessä näkyy edelleen vahva arabialainen vaikutus. Jumillassa puolestaan on yksi Espajan DO-viinialueista. Majoitumme kahtena yönä, spa-hotelliin, jossa on mukava rentoutua päivän retkien jälkeen.

Matkalle kannattaa ilmoittautua jo nyt, jotta saamme mahdollisimman ajoissa kokoon retken varmistumiseen tarvittavan osanottajamäärän 25. Ilmoittautuminen netissä, ennakkomaksu € 250 viimeistään 25.08.2016.



**Torstai 03.11. Málaga -Murcia**

Lähtö Malagasta tilausbussilla suomenkielisen oppaan kanssa kohti Murciaa kulttuurisesti rikkasta yliopistokaupunkia. Vanhan kaupungin kujat johdattavat kuuluisalle katedraalille, jonka rakentaminen aloitettiin 1300-luvulla. Vierailemme myös 1800-luvulla rakennetussa kasinossa, jota koristavat erikoiset kaiverrukset. Kasinon julkisivu on uusklassinen, mutta rakennuksen sisältä löydät pation, jossa on arabialaisia vaikutteita. Tämän monien aikakausien vaikutteiden kokonaisuuden vuoksi rakennus nimettiin historiallisen taiteen kansalliseksi monumentiksi. Murcialaisen taiteilijan Salzillon töitä ihailemme taiteilijan nimeä kantavassa museossa. Näemme myös kaupungintalon ja käymme ihailemassa Teatteri Romeaa ja muitakin kaupungissa olevia historiallisesti tai taiteellisesti tärkeitä kohteita.

Kuljetus hotelliin ja majoittautuminen.

Päivän aikana yhteinen lounas ja illallinen.

**Perjantain 04.11. Jumilla, viinitilavierailu ja Abarán**

Matkatessamme vuorien ja viljelyalueiden keskellä yht’äkkiä maisemaan ilmestyy Abaránin kylä. Kylässä voimme ihastella islamilaisen kauden perintöä olevaa kastelusysteemiä. Käytössä on vielä monia ”vesipyöriä”. Ne nostavat vettä joesta, jotta kaukaisemmatkin viljelyalueet tulisivat kastelluiksi.

Abaránin vierailun jälkeen lähdemme kohti Jumillan kylää ja viinialuetta. Kylässä näemme Teatteri Vicon, yhdenyksi koko Murcian alueen parhaiten säilyneistä alkuperäisistä teattereista, ja Santiagon kirkon. Teatteri Vico rakennettiin tarkasti alkuperäisen teatterin mukaan samalle paikalle vuonna 1882. Jumillasta lähdemme viinitilalle, jossa maistelemme viinejä ja saamme tietoa alueen viineistä.

Päivän aikana yhteinen lounas.

Vapaaehtoinen illallinen Murcian Kasinolla, teemana Murcian alueen keittiö.

**Lauantaina 05.11. Cartagena, Lorca ja Guadix**

Lähdemme kohti Cartagenan kaupunkia. Cartagena, kultuuurien satamaksi kutsuttu satamakaupunki on kuuluisa, ei pelkästään Isaac Peralin sukellusveneen prototyypistä vaan myös Rooman ajan arkeologisista löydöistä: roomalainen teatteri, la Casa de la Fortuna, Barrio Foro Romano ja Augusteum. Roomalaisen korttelin (Barrio Foro Romano) kaivaukset vuosina 2008 ja 2009 paljastivat kokonaisen korttelin Rooman ajan Cartagenaa. Korttelista löytyy kylpylä-alue ja ”edificio de atrio”, joka toimi uskonnollisten juhlien päänäyttämönä. Opas vie meidät kaikkiin näihin historiallisiin kohteisiin ja auttaa meitä ymmärtämään, miksi Cartagena oli niin tärkeässä asemassa aikanaan. Nykyään kaupungissa on Espanjan laivaston tukikohta.

Cartagenan jälkeen jatkamme matkaa Lorcaan.

Lorca tunnetaan nimeltä ”sadan vaakunan kaupunki”. Kaupunki julistettiin historiallisen taiteen monumentiksi jo vuonna 1964. Lorca onkin onnistunut modernisoitumaan menettämättä kuuluisaa identiteettiään barokkikaupunkina. Kaupungista löytyy myös muiden aikakausien arkkitehtuuria kuten esim. synagoga ja keskiaikainen linna.

Lorcasta jatkamme matkaa Guadixin kylään. Se sijaitsee Sierra Nevadan pohjoispuolella, Guadixin kansallispuistossa puolessä välissä matkalla Málagaan. Yövymme kylässä.

Päivän aikana yhteinen lounas.



**Sunnuntai 06.11. Guadix**



Aamiainen hotellissa

Guadix on ylpeä kylässä syntyneestä kirjailija Pedro Antonio de Alcorconista (1833-1891). Guadixilaiset voivat olla myös ylpeitä kylän tarjoamista arkkitehtonisista helmistä kuten Guadixin pääaukio ja barokkityylinen katedraali, joihin tutustumme oppaan johdolla. Tutustumme myös kylän kuuluisiin luola-asumuksiin (Barrio de las cuevas), jotka ovat pysyneet melkein koskemattomina satojen vuosien ajan. Kylän aaltoilevissa rinteissä töröttää siellä täällä pieniä savupiippuja, jotka kertovat tästä maanalaisesta asutuksesta. Vierailemme luolamuseossa, joka antaa hyvän käsityksen siitä, millaista elämä on ollut luola-asumuksissa ennen ja nykypäivänä. Vierailujen jälkeen matka jatkuu takaisin Malagaan.

**Matkapaketti**

Jäsenet €495/henkilö ja vieraat € 520, majoittuminen jaetussa 2 hengen huoneessa, 1 hh lisämaksu 90 €/henkilö

2 yötä Kylpylähotelli Levante\*\*\*\* (Archena) [www.balneariodearchena.com](http://www.balneariodearchena.com/)

1 yö Palacio Oñate\*\*\*\* (Guadix) <http://xn--palaciodeoate-rkb.es/>

HUOM Hinnat edellyttävät 25 hengen ryhmää samoilla järjestelyillä.

Matkan hintaan sisältyy:

* Matkapaketin mukainen majoitus puolihoidolla juomineen (vesi, viini) kylpylä-hotelli Levante:ssa ja aamiaisella hotellissa Palacio Oñate Guadix ja valitussa huonetyypissä
* Matkapaketin mukainen ohjelma kuljetuksineen. Lähtö tilausbussilla Fuengirolasta ja paluu Fuengirolaan samalla bussilla. Matkustajien nouto konserttibussin pysäkeiltä.
* Oppaan palvelut alkaen Fuengirolasta (Málagasta) ja loppuen Fuengirolaan (Málagaan)
* Ohjelman mukaiset ateriat (aamiaiset x 4, lounas x 3 ja illallinen hotellilla x 2)
* Hotellin kylpylään (Kylpylähotelli Levante Archena) vapaa pääsy +kylpytakki
* verot

Vapaaehtoinen ja omakustanteinen illallinen Murcian Casinolla, teemana tyypillinen murcialainen keittiö. Hinta varmistuu myöhemmin.

**Ilmoittautuminen ja Etumaksu €250 Kalevan tilille viimeistään 25.08.2016**

|  |  |
| --- | --- |
|  |  |

**Aragonialaisten Sisilia**

**14.03.20.03.2017**

Ensi kevään matkakin suuntautuu jäsenten ehdottamaan kohteeseen eli Sisiliaan. Koska Sisilia kuului satojen vuosien ajan Aragonialle matka toteuttaa yhtä Kalevan perustavoitetta eli tutustuttaa jäseni Espanjan kulttuuriin.

Oppaana tulee toimimaan runsaasti kiitelty, erittäin hyvä Italian tuntija FT Liisa Väisänen. Hän tulee syksyllä Kalevan vieraaksi taide ja tapas -tapahtumaan kertomaan Espanjan ja Italian historian yhteyksistä.

Matkat hinnat ovat toistaiseksi viitteellisiä, koska erityisesti Vuelingin lentojen mutta myös hotellien hinnat elävät.

Koska tietokonetaitoni eivät riittäneet Matkatoimiston pdf-tiedostona toimittaman matkakuvauksen liittämiseen tähän jäsentiedotteeseen, se tulee eri dokumenttina.

Matkalle kannattaa ilmoittautua jo nyt.

**Ajankohta** 14.3.2017 - 20.3.2017

**Matkan kesto** 6 yötä, tiistai - maanantai

**Ryhmän koko** minimi 25 henkilöä

**Lentoaikataulu** 14.3.17 Malaga - Barcelona 09:30 – 11:00 VY2114

14.3.17 Barcelona - Catania 12:15 – 14:15 VY6534

20.3.17 Palermo - Barcelona 15:25 – 17:15 VY6601

20.3.17 Barcelona - Malaga 18:55 – 20:25 VY2119

VY = Vueling

Lentoaikataulu sitoumuksetta. Kellonajat ovat paikallisia aikoja.

**Hotelli** Hotelli Excelsior Catania 14.- 18.3.2017

www.excelsiorcatania.com

Hotelli Politeama Palace 18.-20.3.2017

www.hotelpoliteama.it

**Matkan hinta** jäsenet€1500 eur/hlö/2h huoneessa vieraat € 1560, 1hh lisämaksu € 200. Mikäli matkustajamäärä jää alle 25, matkan hintaa tarkistetaan.

**Hintaan sisältyy**

Vuelingin lennot Malaga - Barcelona - Catania/Palermo - Barcelona –

Malaga, sisältäen 1 laukku á 23 kg ruumassa ja 10 kg

käsimatkatavaraa/henkilö

majoitus 4 yötä Catania, 2 yötä Palermo

kaupunkivero 4 x 1,50 eur Cataniassa, 2 x 2 eur Palermossa

lentokenttäkuljetus Cataniassa

opastettu kävelykierros Cataniassa, sisäänpääsy Ursinon linnaan

Kokopäiväretki Taorminaan

Kokopäiväretki Messinaan

bussikuljetus Cataniasta Palermoon, matkalla vierailu Villa del

Palermon kävely- ja kaupunkikierros, sisäänpääsyt katedraaliin,

Palazzo Abatellis maakuntamuseoon ja kapusiinien katakombeihin

Retki Monrealeen päätyen Palermon lentokentälle

Sisäänpääsyt Monrealen katedraaliin ja luostarinpihalle

kuulokkeet Palermon kaupunkikierroksella ja Monrealessa

matkaohjelman mukaiset ateriat (6 aamiaista, 5 lounasta ja 1

illallinen ruokajuomineen)

suomenkielinen opaspalvelu, Liisa Väisänen

lentokenttämaksut, paikalliset verot ja arvonlisävero

**Lisämaksusta**

Matkavakuutus, suosittelemme varmistamaan, että vakuutus sisältää

riittävän peruutusturvan

muut ateriat kuin ohjelmassa mainittu

**Vastuullinen**

**matkanjärjestäjä**

Tämän matkan vastuullisena matkanjärjestäjänä toimii

OK-MATKAT/Nordic Ferry Center Oy

Pieni Roobertinkatu 13 B

FI-00130 Helsinki, Finland

Matkaan sovelletaan yleisiä valmismatkaehtoja sekä ryhmämatkaehtoja,

jotka toimitetaan varausvahvistuksen yhteydessä.

**Matkustusasiakirja** Matkalla tulee olla mukana joko voimassa oleva passi tai poliisiviranomaisen myöntämä uudenmallinen kuvallinen henkilökortti.